Imtella' Awwissu 28, 2021 Il-pistola li biha nqatel il-cowboy magħruf bħala Billy the Kid inbiegħet għal $6 miljun, madwar €5 miljun, f'irkant f'Los Angeles. Billy the Kid, li ismu propju kien Henry McCarty, jibqa' magħruf bħala wieħed mill-iktar cowboys imfittxija għar-reati li wettaq fosthom serq ta' merħliet u l-qtil ta' tmien persuni. Huwa kien inqabad, għadda ġuri dwar il-qtil ta' sheriff u ngħata s-sentenza tal-mewt imma ħarab u qatel żewġ sheriffs oħra. Billy the Kid eventwalment inqatel mix-Sheriff Pat Garrett fl-1881 fl-età ta' 21 sena b'dak li għamel f'ħajtu spiċċa anke suġġett ta' diversi films.